stanford-oval/wikipedia huggingface dataset:
พรเพ็ญ บุญศิริวัฒนกุล
ประวัติ

นางพรเพ็ญ บุญศิริวัฒนกุล เกิดเมื่อวันที่ 25 ธันวาคม พ.ศ. 2498 เป็นบุตรีของ จ.ส.อ.สำราญ และนางเมี้ยน เพ็ชรมณี มีพี่น้อง 2 คน สำเร็จการศึกษาวิทยาศาสตร์บัณฑิต สาขาพยาบาล มหาวิทยาลัยขอนแก่น สมรสกับ นายแพทย์ชัยนันท์ มีบุตร 3 คน มีบุตร 1 คน ธิดา 2 คน
งานการเมือง

อดีตเป็นพยาบาลวิชาชีพโรงพยาบาลภูเขียว พ.ศ. 2544 ลงสมัครรับเลือกตั้งสมาชิกสภาผู้แทนราษฎร สังกัดพรรคความหวังใหม่ แต่ไม่ได้รับเลือก โดยพ่ายแพ้ให้กับนายเจริญ จรรย์โกมล จากพรรคไทยรักไทย ต่อมา พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดชัยภูมิ และได้รับการเลือกตั้งเป็นสมาชิกวุฒิสภาไทย ชุดที่ 9 หลังจากนั้นระหว่างปี พ.ศ. 2552 - 2554 นางพรเพ็ญดำรงตำแหน่งรองนายกเทศมนตรีตำบลภูเขียว อำเภอภูเขียว
พ.ศ. 2554 นางพรเพ็ญลงสมัครรับเลือกตั้งเป็นสมาชิกสภาผู้แทนราษฎรจังหวัดชัยภูมิอีกครั้ง ในนามพรรคเพื่อไทย และได้รับการเลือกตั้ง โดยเอาชนะนายเชวงศักดิ์ เร่งไพบูลย์วงษ์ อดีต ส.ส. จากพรรคชาติไทยพัฒนาเมื่อรับราชการการเมือง ได้ดำรงตำแหน่งเป็นรองประธานคณะกรรมาธิการ ศิลปะและวัฒนธรรม คนที่หนึ่งชุดที่๒๔ ตามมติประชุมกรรมธิการครั้งที่๗๔ วันพุธที่๑๓ พฤศจิกายน ๒๕๕๖
พ.ศ.2566 ในการเลือกตั้งครั้งที่ผ่านมา นางพรเพ็ญ สังกัดพรรคเพื่อไทย ฝ่ายแพ้ให้กับนายเชวงศักดิ์ เร่งไพบูลย์วงษ์ อดีตส.ส.ชัยภูมิ ครั้งนี้มาในสังกัดพรรคภูมิใจไทย โดยคะแนนทิ้งห่างกันกว่าหมื่นคะแนน
งานการเมือง > สมาชิกสภาผู้แทนราษฎร

พรเพ็ญ บุญศิริวัฒนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชัยภูมิ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชัยภูมิ สังกัดพรรคเพื่อไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นางพรเพ็ญ บุญศิริวัฒนกุล เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนางพรเพ็ญ บุญศิริวัฒนกุล[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมือง (นางพรเพ็ญ บุญศิริวัฒนกุล), ศูนย์ข้อมูลนักการเมือง
พระเจ้าอีริคที่ 5 แห่งเดนมาร์ก

พระเจ้าอีริคที่ 5 แห่งเดนมาร์ก หรือ พระเจ้าอีริคที่ 5 "เศษเพนนี" (ค.ศ. 1249 - 22 พฤศจิกายน ค.ศ. 1286) ทรงเป็นพระมหากษัตริย์แห่งเดนมาร์กระหว่างค.ศ. 1259 ถึง ค.ศ. 1286 หลังจากพระเจ้าคริสตอฟเฟอร์ที่ 1 แห่งเดนมาร์ก พระราชบิดาสวรรคต สมเด็จพระราชินีมาร์เกเรเธ ซัมบีเรีย พระราชมารดาของพระองค์ปกครองเดนมาร์ในพระนามของพระองค์จนถึงค.ศ. 1266 และได้รับการพิสูจน์ว่าพระนางทรงเป็นผู้สำเร็จราชการแทนพระองค์ที่มีความสามารถ ในระหว่างปีค.ศ. 1261 ถึงค.ศ. 1262 กษัตริย์หนุ่มและพระราชมารดาทรงกลายเป็นนักโทษในฮ็อลชไตน์ จากความพ่ายแพ้ในสงคราม หลังจากนั้นพระองค์ประทับในบรันเดินบวร์ค ซึ่งพระองค์ถูกจับกุมโดยโยฮันน์ที่ 1 มาร์เกรฟแห่งบรันเดินบวร์ค (ราวค.ศ. 1213-1266)
พระสมัญญานาม

พระเจ้าอีริคที่ 5 ทรงมีพระสมัญญานามว่า "คลิปปิง" (Klipping) หรือ "กลิปปิง" (Glipping) เป็นการกล่าวถึงเหรียญเงินเพนนีในยุคสมัยกลางที่ใช้หมดไป ("เศษเพนนี"; a "clipped penny") หรือเป็นการกล่าวถึงการลดค่าเงิน พระสมัญญานามนี้เป็นการบรรยายถึงการขาดความเชื่อถืออย่างไร้ปราณีของพระองค์ ด้วยพระองค์ทรง "โกงเงิน" ประชาชนและสถาบันกษัตริย์ของพระองค์เอง
สมัยผู้สำเร็จราชการ

เมื่อกษัตริย์คริสตอฟเฟอร์ที่ 1 พระราชบิดาของพระองค์ถูกลอบปลงพระชนม์ในปี 1259 เจ้าชายอีริคยังทรงพระเยาว์เกินกว่าที่จะทรงปกครองด้วยสิทธิ์ของพระองค์เอง ราชสำนักเดนมาร์กจึงแต่งตั้งสมเด็จพระราชินีมาร์เกเรเธ ซัมบีเรีย พระราชมารดาของพระองค์เป็นผูสำเร็จราชการแทนพระองค์ พระนางมาร์เกเรเธเป็นธิดาในซัมบอร์ที่ 2 ดยุกแห่งพอเมอเรเนียกับเม็ชทิลท์แห่งเมคเลินบวร์ค พระนางมาร์เกเรเธเป็นสตรีผู้ชาญฉลาดและทรงปัญญา พระนางทรงพยายามอย่างยิ่งในการต่อสู้เพื่อให้พระราชโอรสได้นั่งราชบัลลังก์จากการท้าทายของศัตรูผู้ทรงอำนาจอย่างอาร์กบิชอปแห่งลุนด์ คือ จาค็อบ เออลันด์เซน (ราวค.ศ. 1220-1274) และเจ้าชายอีริค พระโอรสในกษัตริย์อเบลซึ่งดำรงตำแหน่งดยุกแห่งชเลสวิกตั้งแต่ปี 1260 จนกระทั่งสิ้นพระชนม์ในปีค.ศ. 1272 อาร์กบิชอปเออลันด์เซนประกาศขับไล่บิชอปที่ประกอบศีลเจิมให้ยุวกษัตริย์ที่ 5 เป็นพระมหากษัตริย์เดนมาร์กออกจากศาสนา ส่วนดยุกอีริคก็เป็นพระนัดดาของกษัตริย์คริสตอฟเฟอร์ที่ 1 เป็นพระโอรสในกษัตริย์รัชกาลก่อน พระองค์จึงเริ่มขัดแย้งต่อพระมหากษัตริย์พระองค์ใหม่
ยาโรมาร์ที่ 2 เจ้าชายแห่งรือเกิน (ราวค.ศ. 1218-1260) อาศัยโอกาสในช่วงวุ่นวายนี้ระดมพลชาวเวนด์บุกเกาะเชลลันด์ สมเด็จพระพันปีหลวงมาร์เกเรเธทรงระดมกองทัพต่อต้านแต่ก็พ่ายแพ้อย่างสิ้นเชิงในปีค.ศ. 1259 ใกล้ริงสเต็ด ยาโรมาร์เข้าโจมตีและปล้นสะดมโคเปนเฮเกนในปลายปีนั้น จากนั้นเขาวางแผนบุกสคาเนียเป็นลำดับต่อไป แต่โชคร้ายเขาต้องพบเจอกับความโกรธเกรี้ยวของภรรยาชาวนาที่เสียชีวิต นางชาวนาพุ่งเอามีดแทงยาโรมาร์สิ้นชีวิตทันที ชาวเวนด์เสียขวัญจึงหนีกลับไปยังรือเกิน
ดยุกอีริคเห็นว่าสมเด็จพระพันปีหลวงผู้เป็นอาสะใภ้พ่ายแพ้ชาวเวนด์จึงคิดว่าพระนางอ่อนแอ ดยุคอีริคจึงทรงก่อกบฏ สมเด็จพระพันปีหลวงมาร์เกเรเธจึงระดมพลยกทัพบุกจัตแลนด์ก่อนที่ดยุกจะเคลื่อนพล พระนางทรงบดขยี้กองทัพของดยุก และดยุกจึงทรงพยายามเจรจาไกล่เกลี่ยกับพระนาง แต่พระองค์ก็ลอบติดต่อให้พันธมิตรทางเยอรมนีตอนเหนือเข้าช่วยกำจัดกองทัพหลวงเดนมาร์ก กองกำลังผสมสามารถกำจัดกองทัพของพระนางมาร์เกเรเธได้ในปีค.ศ. 1261 ณ สมรภูมิลอเฮเดอ ทางตอนใต้ของเดเนอไวค์ในชเลสวิก-ฮ็อลชไตน์ พระนางและกษัตริย์อีริค พระโอรสถูกจับคุมขังและทรงถูกบังคับให้มอบดินแดนของราชวงศ์ทางตอนใต้ของจัตแลนด์ให้ดยุกเพื่อแลกกับการปล่อยตัว
ในปีค.ศ. 1260 สมเด็จพระพันปีหลวงทรงปล่อยตัวอาร์กบิชอปเออลันด์เซนออกจากคุก โดยทรงคาดว่าเขาจะซาบซึ้งในพระกรุณา แต่เขากลับไปออกประกาศโทษต้องห้ามไปทั่วเดนมาร์กบีบบังคับให้สมเด็จพระพันปีหลวงและกษัตริย์อีริค พระราชโอรสต้องสละราชบัลลังก์ ในปีค.ศ. 1263 สมเด็จพระพันปีหลวงมาร์เกเรเธทรงมีพระราชสาส์นถึงสมเด็จพระสันตะปาปาเออร์บันที่ 4 เพื่อทูลขอให้พระองค์แทรกแซงการกระทำของอาร์กบิชอปเออลันด์เซน หลังจากที่สมเด็จพระสันตะปาปาทรงตอบเป็นนัยอย่างคลุมเครือ ในที่สุดพระองค์ก็ตกลงที่จะทำตามพระประสงค์ของสมเด็จพระพันปีหลวงหลายประการ พระองค์ทรงออกประกาศเปลี่ยนแปลงการสืบราชสันตติวงศ์ของเดนมาร์กซึ่งอนุญาตให้สตรีสามารถครองบัลลังก์ได้ เป็นความพยายามครั้งสุดท้ายของพระนางที่จะกีดกันพวกราชตระกูลอเบลและพวกของเม็ชทิลท์แห่งฮ็อลชไตน์ อดีตพระราชินีขึ้นสู่ราชบัลลังก์เดนมาร์ก และความพยายามครั้งนี้เปิดโอกาสให้พระขนิษฐาของกษัตริย์อีริคที่ 5 สามารถครองราชบัลลังก์เดนมาร์กได้หากกษัตริย์อีริคที่ 5 สวรรคตก่อนที่จะมีทายาท แม้ว่าพระองค์ทรงมีพระราชสาสน์ตกลงตามพระพันปีหลวงนี้ แต่พระองค์ก็ไม่ได้ออกประกาศมาอย่างเป็นทางการ แต่สุดท้ายแล้วเจ้าชายอีริค พระราชโอรสในกษัตริย์อีริคที่ 5 ก็ได้สืบราชบัลลังก์ต่อจากพระราชบิดาต่ออยู่ดี
รัชกาล

| ธรรมเนียมพระยศของ สมเด็จพระเจ้าอีริคที่ 5 |
| --- | --- |
ตราประจำพระอิสริยยศ
การทูล: Hans Majestæt  (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Deres Majestæt  (พระพุทธเจ้าข้า/เพคะ)
เมื่อทรงบรรลุนิติภาวะกษัตริย์อีริคที่ 5 ทรงพยายามใช้พระราชอำนาจเหนือคริสตจักรและขุนนาง ในทศวรรษที่ 1270 กษัตริย์อีริคทรงยกทัพโจมตีสมาลันด์ ความขัดแย้งของพระองค์กับศาสนจักรได้ทุเลาลงจากการช่วยเหลือของสมเด็จพระสันตะปาปา ในปีค.ศ. 1282 พระองค์ทำให้ขุนนางทั่วเดนมาร์กขุ่นเคืองจนต้องทรงถูกบังคับลงพระปรมาภิไธยในกฎบัตร "ฮานด์เฟสเนง" ถือเป็นมหากฎบัตรในแบบฉบับของเดนมาร์ก ซึ่งจำกัดพระราชอำนาจของพระองค์และรับรองสิทธิและประเพณีโบราณที่รักษาอำนาจไว้ในมือของขุนนาง พระมหากษัตริย์ทรงลงพระมรมาภิไธยในกฎบัตรที่ปราสาทนูบอร์ก และได้รับการยอมรับว่าเป็นรัฐธรรมนูญแรกของเดนมาร์กเท่าที่มีการค้นพบ แต่เมื่อกษัตริย์อีริคที่ 5 เสด็จสวรรคต สิทธิ์และการรับรองในกฎบัตรปีค.ศ. 1282 ก็ไม่มีประสิทธิภาพ เนื่องจากกษัตริย์พระองค์ต่อไปไม่ได้ทรงต้องผูกมัดด้วยข้อตกลงเดียวกันนี้
การเสด็จสวรรคตอย่างปริศนา

ตามตำนานเล่าว่าขุนนางหลายคนให้สัตย์สาบานว่าจะลอบปลงพระชนม์กษัตริย์อีริคที่ 5 เพื่อแก้แค้นที่พระองค์ดูถูกดูแคลนและพระราโชบายของกษัตริย์ก็ไม่เป็นที่พอใจของพวกเขา บรรดาหัวหน้ากลุ่มก่อการมีทั้งแม่ทัพ สติก อันเดอร์เซน ไวด์และจาค็อบ นีลส์เซน เคานท์แห่งฮัลลันด์ พวกเขาจ่ายเงินให้แก่ราเนอ จอนเซน (1254-1294) หนึ่งในข้าราชบริพารของพระมหากษัตริย์ เพื่อให้รายงานกิจวัตรของพระมหากษัตริย์แก่พวกเขา เพื่อที่พวกเขาจะได้บรรลุความปรารถนาตามคำสัตย์สาบาน
ในเดือนพฤศจิกายน ค.ศ. 1286 กษัตริย์อีริคที่ 5 ทรงประทับอยู่ที่วีบอร์ก ทางตอนกลางของคาบสมุทรจัตแลนด์ พระองค์เสด็จไปล่าสัตว์ในพื้นที่ชนบทร่วมกับราเนอ จอนเซนและผู้ติดตามเพียงไม่กี่คนเป็นเวลาทั้งวัน แต่พระองค์และคณะหาเส้นทางกลับที่ประทับไม่เจอ ราเนอกราบทูลให้พระองค์พักค้างคืนในวันที่ 22 พฤศจิกายน ค.ศ. 1286 ที่โรงนาของโบสถ์ในหมู่บ้านฟินเดอรัป เหล่ามือสังหารได้รับแจ้งข่าว พวกเขาสวมชุดนักบวชคณะฟรันซิสกันและรอคณะของกษัตริย์มาประทับที่โรงนาของโบสถ์ในตอนกลางคืน เมื่อกษัตริย์ทรงบรรทมหลับ พวกเขาก็รีบออกจากที่ซ่อนและรุมแทง รุมสับกษัตริย์จนสวรรคต
ตามตำนานเล่าว่าพระองค์ถูกแทง 56 แผล ด้วยนิทานพื้นบ้านนี้ทำให้สติก อันเดอร์เซนได้รับความนิยมเพราะตามนิทานอ้างว่า เขาแก้แค้นเพราะกษัตริย์อีริคทรงโอ้โลมภรรยาของเขา ในช่วงที่เขาไปประจำการในกองทัพ พระวรกายโชคโลหิตของกษัตริย์อีริคที่ 5 ถูกพบในวันรุ่งขึ้น
ราชสำนักกล่าวโทษสติก อันเดอร์เซนและเคานท์แห่งฮัลลันด์ ขุนนางผู้ทรงอิทธิพลในอาณาจักรแทบจะในทันที พวกเขาถูกประกาศเป็นอาชญากรพร้อมพวกอีกเจ็ดคน มีเพียงคนเดียวที่ถูกกล่าวหาว่าปลงพระชนม์กษัตริย์ ส่วนคนอื่นๆ ถูกกล่าวหาว่าให้ความร่วมมือ แต่ไม่ว่าพวกเขาจะเกี่ยวข้องกับการฆาตกรรมจริงหรือไม่แต่สุดท้ายก็ยังคงเป็นปริศนา สติก ไวด์หลบหนีออกจากประเทศไปเป็นโจรสลัด แน่นอนว่าสติก ไวด์ไม่ใช่บุคคลเพียงคนเดียวที่อยากสังหารกษัตริย์อีริค วัลเดมาร์ที่ 4 ดยุกแห่งชเลสวิก ผู้เป็นโอรสในอดีตดยุกอีริค ผู้ก่อกบฏ ซึ่งถูกบังคับให้รับตำแหน่งดยุกแห่งชเลสวิกในปีค.ศ. 1283 ก็อยากสังหารกษัตริย์ และแม้กระทั่งบาทหลวงหลายคนที่ได้รับการแต่งตั้งจากอาร์กบิชอปจาค็อบ เออลันด์เซนซึ่งยังคงเป็นศัตรูที่ขมขื่นกับราชบัลลังก์ ก็อยากที่จะสังหารกษัตริย์อีริคที่ 5 เช่นกัน
พระโอรสธิดา

กษัตริย์อีริคที่ 5 อภิเษกสมรสกับอักเนสแห่งบรันเดินบวร์ค (ราวค.ศ. 1257-1304) ในวันที่ 11 พฤศจิกายน ค.ศ. 1273 ณ ดัชชีชเลสวิช พระนางเป็นธิดาในโยฮันน์ที่ 1 มาร์เกรฟแห่งบรันเดินบวร์คกับบริจิตต์แห่งแซกโซนี การอภิเษกสมรสครั้งนี้เป็นข้อตกลงในช่วงที่กษัตริย์อีริคที่ 5 ทรงถูกคุมขังในบรันเดินบวร์คโดยบิดาของอักเนสในช่วงปีค.ศ. 1262 ถึง 1264 ตามพงศาวดารอ้างว่ากษัตริย์ได้รับการปล่อยตัวจากที่คุมขังเนื่องจากพระองค์สัญญาว่าจะอภิเษกสมรสกับอักเนสให้เป็นพระราชินีแห่นเดนมาร์ก โดยไม่มีสินสอดของทางฝ่ายเจ้าสาวให้แก่ฝ่ายเจ้าบ่าว
 ทั้งสองมีพระโอรสธิดา 7 พระองค์ ดังนี้
| 0 | 1 | 2 | 3 | 4 |
| --- | --- | --- | --- | --- |
|   | พระนาม | ประสูติ | สิ้นพระชนม์ | คู่สมรส และพระโอรส-ธิดา |
| - | เจ้าหญิงรีเชซาแห่งเดนมาร์ก | ราว ค.ศ. 1272 | 27 ตุลาคม ค.ศ. 1308 | อภิเษกสมรสในปีค.ศ. 1292 กับ ลอร์ดนิโคลัสที่ 2 แห่งแวร์เลอ มีพระโอรสธิดา 2 พระองค์ ได้แก่ โยฮันน์ที่ 3 แห่งแวร์เลอ โซเฟีย เคานท์เตสแห่งฮ็อลชไตน์-เรนส์บูร์ก |

|  | พระเจ้าอีริคที่ 6 แห่งเดนมาร์ก | ค.ศ. 1274 | 13 พฤศจิกายน ค.ศ. 1319 | อภิเษกสมรสเดือนมิถุนายน ค.ศ. 1296 กับ เจ้าหญิงอิงเงอร์บอร์ก มักนุสด็อทเทอร์แห่งสวีเดน มีพระโอรส 4 พระองค์ ทั้งหมดสิ้นพระชนม์เมื่อทรงพระเยาว์ ได้แก่ เจ้าชายวัลเดมาร์แห่งเดนมาร์ก เจ้าชายอีริคแห่งเดนมาร์ก เจ้าชายมักนุสแห่งเดนมาร์ก เจ้าชายไม่ปรากฏพระนาม  พระราชินีทรงแท้งพระบุตรอีกถึง 8 - 14 ครั้ง |

|  | พระเจ้าคริสตอฟเฟอร์ที่ 2 แห่งเดนมาร์ก | 29 พฤศจิกายน ค.ศ. 1276 | 2 สิงหาคม ค.ศ. 1332 | อภิเษกสมรสในปี ค.ศ. 1300 กับ ยูเฟเมียแห่งพอเมอเรเนีย มีพระโอรสธิดา 6 พระองค์ ได้แก่ เจ้าหญิงมาร์เกรเธอ มาร์เกรฟวีนแห่งบรันเดินบวร์ค อีริค คริสตอฟเฟอร์เซนแห่งเดนมาร์ก เจ้าชายอ็อตโต ดยุกแห่งลอลันด์และเอสโตเนีย เจ้าหญิงอักเนสแห่งเดนมาร์ก เจ้าหญิงเฮลวิกแห่งเดนมาร์ก พระเจ้าวัลเดมาร์ที่ 4 แห่งเดนมาร์ก |

| - | เจ้าหญิงมาร์เกรเธอ สมเด็จพระราชินีแห่งสวีเดน | ค.ศ. 1277 | 2 มีนาคม หรือ 3 ตุลาคม ค.ศ. 1341 | อภิเษกสมรสในปี ค.ศ. 1298 กับ พระเจ้าบีร์เยอแห่งสวีเดน มีพระโอรสธิดา 4 พระองค์ ได้แก่ เจ้าชายมักนุสแห่งสวีเดน เจ้าชายอีริค อัครพันธบริกร ณ อุปซอลา เจ้าหญิงอักเนสแห่งสวีเดน เจ้าหญิงคาทารีนาแห่งสวีเดน |

| - | เจ้าหญิงคาทารีนแห่งเดนมาร์ก | ราวค.ศ. 1281 | ค.ศ. 1283 | สิ้นพระชนม์เมื่อทรงพระเยาว์ |

| - | เจ้าชายวัลเดมาร์แห่งเดนมาร์ก | ไม่ปรากฏ | ไม่ปรากฏ | สิ้นพระชนม์เมื่อทรงพระเยาว์ |

| - | เจ้าหญิงเอลิซาเบธแห่งเดนมาร์ก | ไม่ปรากฏ | ไม่ปรากฏ | สิ้นพระชนม์เมื่อทรงพระเยาว์ |
กางเขนรำลึกกษัตริย์อีริคที่ 5 ณ หมู่บ้านฟินเดอรัป
ภาพ"ผู้ก่อการรวมตัวกันหลังออกมาจากฟินเดอรัปหลังจากปลงพระชนม์กษัตริย์อีริค เศษเพนนี ในคืนวันนักบุญเซซิเลีย ค.ศ. 1286" วาดโดยอ็อตโต บาร์ช ในปีค.ศ. 1882
มวลอะตอม

อะตอมของ ลิเทียม-7 ที่ทันสมัยประกอบไปด้วย 3 โปรตอน 4 นิวตรอน และ 3 อิเล็กตรอน (มวลของอิเล็กตรอนทั้งหมดจะเป็น ~1/4300 ของมวลของนิวเคลียส) มันมีมวล 7.016 u ลิเทียม-6 ที่หายากในธรรมชาติ (มวล 6.015 u) มีนิวตรอนเพียง 3 ตัว เป็นผลให้มวลอะตอม (เฉลี่ย) ลดลงเหลือเพียง 6.941 u
มวลอะตอม (ma) (อังกฤษ: Atomic mass) คือมวลของอนุภาคของอะตอมหรืออนุภาคย่อยของอะตอมหรือโมเลกุลของธาตุใด ๆ มีหน่วยเป็น หน่วยมวลอะตอมหรือเอเอ็มยู (unified Atomic Mass Unit - UAMU) หรือแค่ "u" โดย 1 u มีค่าเท่ากับ 1/12 ของมวลของหนึ่งอะตอมนิ่งของคาร์บอน-12 หรือ 1.66 x 10-24 กรัม โดยน้ำหนักนี้เทียบมาจาก 1 อะตอมของไฮโดรเจน หรือ 1/16 ของ 1 อะตอมของออกซิเจน  สำหรับอะตอมทั่วไป มวลของโปรตอนและนิวตรอนเกือบจะเป็นมวลทั้งหมดของอะตอม และมวลอะตอมที่มีค่าเป็น u เกือบจะเป็นค่าเดียวกับเลขมวล
ดูเพิ่ม

ไอโซโทป
ภาษาบอนัน

| ภาษาบอนัน |
| --- | --- |
ประเทศที่มีการพูด: จีน
ภูมิภาค: กานซู, ชิงไห่
ตระกูลภาษา: อัลไต?  กลุ่มภาษามองโกลภาษาบอนัน
รหัสภาษา
ISO 639-3: peh
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาบอนัน (Bonan language; ออกเสียง [p⁼aoˈnaŋ], Baonang; ภาษาจีน 保安语 Bǎoān) เป็นภาษาในกลุ่มภาษามองโกลของชาวบอนันในประเทศจีน เมื่อ พ.ศ. 2528 มีผู้พูดประมาณ  8,000 คน  นอกจากชาวบอนันยังมีชาวมองเกอร์ในกานซูและชิงไห่ที่พูดภาษานี้ มีหลายสำเนียง ส่วนใหญ่ได้รับอิทธิพลจากภาษาจีนและภาษาทิเบต ที่รู้จักดีที่สุดคือสำเนียงตอนเกรน ไม่มีระบบการเขียน
สัทวิทยา

สัทวิทยาของภาษาบอนันได้รับอิทธิพลจากภาษาทิเบต มีเสียงพยัญชนะควบกล้ำมาก เช่น  [mp, nt, nt͡ɕ, ntʂ, ŋk, tʰχ, χt͡ɕ, rt͡ɕ, lt͡ɕ, ft, fk, ʂp, ʂk]
สัณฐานวิทยา

ภาษาบอนันเป็นภาษารูปคำติดต่อเช่นเดียวกับภาษาอื่นในกลุ่มภาษามองโกล มี 5 การก โครงสร้างของคำกริยาซับซ้อน มีการกำหนดรูปชี้เฉพาะและไม่ชี้เฉพาะโดยใช้ปัจจัยเฉพาะหรือกริยาช่วย ภาษาบอนันเรียงประโยคแบบประธาน-กรรม-กริยา แต่การใช้ประโยคที่ขึ้นต้นด้วยกรรมจะพบได้เช่นกัน
ภาษาวูตัน

ภาษาบอนันจัดเป็นแหล่งของไวยากรณ์และรากศัพท์จำนวนหนึ่งสำหรับภาษาวูตันซึ่งเป็นภาษาผสมระหว่างภาษาจีน ภาษาทิเบตและภาษาบอนัน ซึ่งเป็นภาษาที่พูดในมณฑลชิงไห่
พระธรรมคุณาภรณ์ (เช้า ฐิตปญฺโญ)

| พระธรรมคุณาภรณ์ (เช้า ฐิตปัญโญ) |
| --- | --- |
ชื่ออื่น: เช้า ยศสมบัติ
ส่วนบุคคล
เกิด: 23 มิถุนายน พ.ศ. 2452 (61 ปี 109 วัน ปี)
มรณภาพ: 10 ตุลาคม พ.ศ. 2513
นิกาย: มหานิกาย
การศึกษา: ประถมศึกษาปีที่ 3  นักธรรมชั้นเอก  เปรียญธรรม 9 ประโยค
ตำแหน่งชั้นสูง
ที่อยู่: วัดเขาแก้ว , วัดโพธาราม นครสวรรค์
อุปสมบท: 1 พฤษภาคม พ.ศ. 2470
พรรษา: 43
ตำแหน่ง: เจ้าอาวาสวัดโพธาราม ผู้จัดการโรงเรียนพยุหะวิทยา (วัดเขาแก้ว) หัวหน้าพระธรรมทูตสาย 3
พระธรรมคุณาภรณ์ (เช้า ฐิตปญฺโญ ) (23  มิถุนายน พ.ศ. 2452 -  10 ตุลาคม พ.ศ. 2513) เป็นพระเถระชั้นผู้ใหญ่อีกท่านหนึ่งในจังหวัดนครสวรรค์ เป็นเจ้าอาวาสวัดโพธาราม, อดีตสมาชิกสังฆสภา, อดีตเจ้าคณะผู้ตรวจการจังหวัดนครสวรรค์และอดีตพระธรรมทูตสาย ๓
ประวัติ

พระธรรมคุณาภรณ์ (เช้า ฐิตปญฺโญ)  นามเดิม เช้า ยศสมบัติ เกิดเมื่อวันที่ 20 มิถุนายน พ.ศ. 2452 ตรงกับวันพุธขึ้น 1 ค่ำ เดือน 8 ปีระกา ณ  ตำบลพยุหะ อำเภอพยุหะคีรี จังหวัดนครสวรรค์ โยมบิดาชื่อนายโฉม โยมมารดา นางน้อย
อุปสมบท

พระธรรมคุณาภรณ์ (เช้า ฐิตปญฺโญ ) ได้บรรพชาเมื่อวันที่ 1 พฤษภาคม พ.ศ. 2470 เมื่ออายุได้ 19 ปี โดยมีพระธรรมไตรโลกาจารย์ (ยอด อกฺกวํโส) เป็นพระอุปัชฌาย์และได้อุปสมบท เมื่อวันที่ 1 มิถุนายน พ.ศ. 2472 ณ พัทธสีมาวัดเขาแก้ว โดยมีพระธรรมไตรโลกาจารย์ (ยอด อกฺกวํโส) เป็นพระอุปัชฌาย์ พระครูนิพัทธรรมศาสน์ (นวม) เป็นพระกรรมวาจาจารย์ พระครูปลัดฉัตร วัดเขาแก้ว เป็นอนุสาวนาจารย์
วิทยะฐานะ

นักธรรมชั้นเอก ที่ศูนย์สำนักศึกษาวัดเขาแก้ว
เปรียญธรรม 9 ประโยค
ชั้นประถมศึกษาปีที่ 3 จากโรงเรียนประชาบาลวัดเขาแก้ว จังหวัดนครสวรรค์
การศึกษาพิเศษ ภาษาอังกฤษ โรงเรียนวัดมหาธาตุ กรุงเทพมหานคร
ลำดับสมณศักดิ์

พ.ศ. 2490  เป็นพระราชาคณะชั้นสามัญที่ พระเมธีวรคณาจารย์
พ.ศ. 2497  เป็นพระราชาคณะชั้นราช ในราชทินนามเดิมที่ พระเมธีวรคณาจารย์
พ.ศ. 2502  เป็นพระราชาคณะชั้นเทพที่ พระเทพเมธาจารย์ ปริยัติญาณคุณวิภูษิต สิกขกิจวโรปกร มหาคณิสสร บวรสังฆาราม คามวาสี
พ.ศ. 2506  เป็นพระราชาคณะชั้นธรรมที่ พระธรรมคุณาภรณ์ สุนทรคัมภีรญาณ ตรีปิฎกาธารวิมล โสภณปริยัติกิจจาทร มหาคณิสสร บวรสังฆาราม คามวาสี
งานการปกครอง

พ.ศ. 2485 สมาชิกสังฆสภา
พ.ศ. 2487 เผยแผ่จังหวัดนครสวรรค์
พ.ศ. 2494 เจ้าคณะผู้ตรวจการผู้ช่วยภาค 6
พ.ศ. 2495 รองเจ้าอาวาส วัดโพธาราม จังหวัดนครสวรรค์
พ.ศ. 2497 พระอุปัชฌาย์ในเขตภาค 6
พ.ศ. 2498 เจ้าอาวาสวัดโพธาราม จังหวัดนครสวรรค์
หน้าที่ทางด้านการศึกษา

พ.ศ. 2478 กรรมการตรวจบาลีสนามหลวง
พ.ศ. 2486 กรรมการตรวจนักธรรมสนามหลวง
พ.ศ. 2490 กรรมการสภาจุฬาลงณ์ราชวิทยาลัย
พ.ศ. 2490 เป็นผู้จัดการโรงเรียนพยุหะวิทยา (วัดเขาแก้ว)
พ.ศ. 2505 กรรมการที่ปรึกษาสภานายกจุฬาลงณ์ราชวิทยาลัย
พ.ศ. 2406 กรรมการที่ปรึกษาคณะกรรมการจัดทำพระไตรปิฎก ฉบับจุฬาลงณ์ราชวิทยาลัย
งานพระศานาเกี่ยวกับต่างประเทศ

พ.ศ. 2498 เป็นพระสังคิตีการกะในการทำฉัฏฐสังคายนา ที่ย่างกุ้ง ประเทศพม่า
พ.ศ. 2502 ไปสังเกตการณ์พระพุทธศาสนาในประเทศพม่า ประเทศอินเดีย ประเทศศรีลังกา และประเทศสิงคโปร์
งานทางด้านการศึกษา

พ.ศ. 2472 - พ.ศ. 2494 ครูสอนปริยัติธรรมทั้งบาลีและนักธรรม ประจำสำนักเรียนวัดเขาแก้ว
พ.ศ. 2490 เป็นผู้ก่อตั้งโรงเรียนราษฎร์ของวัด ในชื่อโรงเรียนพยุหะวิทยา (วัดเขาแก้ว)
พ.ศ. 2495 จัดตั้งการศึกษาบาลี ณ วัดโพธาราม จังหวัดนครสวรรค์
พ.ศ. 2499
เปิดการสอนภาษาอังกฤษแก่ภิกษุสามเณร วัดโพธาราม จังหวัดนครสวรรค์
รับโรงเรียนศึกษาผู้ใหญ๋ภาคมัธยมศึกษาตอนต้นจากราชการ มาจัดตั้ง ณ วัดโพธาราม จังหวัดนครสวรรค์
จัดตั้งโรงเรียนสัตตาหศึกษา ณ วัดโพธาราม จังหวัดนครสวรรค์
อนุสรณ์สถานที่เกี่ยวข้อง

รูปหล่อเหมือนพระธรรมคุณาภรณ์ (เช้า ฐิตปญฺโญ) คู่กับพระครูนิสิตคุณากร (กัน คงครตฺโน) บริเวณหน้าทางเข้าโรงเรียนพยุหะวิทยา (วัดเขาแก้ว)
มะไฟกา

| มะไฟกา |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Phyllanthaceae
สกุล:: Baccaurea
สปีชีส์:: B.  parviflora
ชื่อทวินาม
Baccaurea parviflora 

มะไฟกา ชื่อวิทยาศาสตร์:  Baccaurea parviflora หรือมะไฟเตา ส้มไฟดิน ส้มไฟป่า เป็นไม้ยืนต้นในสกุล Baccaurea เปลือกต้นสีน้ำตาล ใบเดี่ยว ออกรวมเป็นกลุ่ม ข้อต่อระหว่างโคนใบกับก้านใบบวมพอง ดอกออกที่ลำต้นและปลายกิ่งเป็นช่อ ดอกแยกเพศแยกต้น ดอกตัวผู้มีกลีบเลี้ยง 4-5 กลีบ มีขนสีขาวปกคลุม ดอกตัวเมียมีขนาดใหญ่กว่า ผลกลม เปลือกหุ้มเหนียวและหนา  แก่แล้วผลเป็นสีแดงแกมม่วง เนื้อหุ้มเมล็ดสีเหลืองอ่อน รสเปรี้ยว เมล็ดกลมแบน
การใช้ประโยชน์

ผลรับประทานได้ ผลอ่อนใช้เป็นผักใส่ในแกงคั่ว ทางภาคใต้ฝั่งทะเลอันดามัน นำเปลือกผลสุกที่เป็นสีแดงไปยำกับหนังหมูและกุ้งแห้ง ผลสุกรับประทานสด มีวิตามินซีสูง สรรพคุณช่วยขับเสมหะ รักษาอาการอาหารไม่ย่อย ท้องอืด ท้องเฟ้อ รากแก้พิษตานซาง แก้วัณโรค ฝี ดับพิษร้อนและเริม ลดอาการอักเสบ
ปีศาจของฉัน

ระวังสับสนกับ ซิงเกิลในปี 2013 ของวงสตาร์เซต มาย ดีมอน หรือซีรีย์อนิเมชั่นปี 2023 ของนักเขียนฮิโรทากะ อาดาจิ ดีมอนของผม
| ปีศาจของฉัน |
| --- | --- |

ฮันกึล: 마이 데몬
อาร์อาร์: Mai demon 
 
ประเภท:   แฟนตาซี  โรแมนติกคอมเมดี้ 
พัฒนาโดย: ลี กวางซุน (การวางแผน)
เขียนโดย: ช็อล อาอิล
กำกับโดย:   คิม จางฮัน  Kwon Dasom 
แสดงนำ: คิม ยู-จ็อง ซง คัง อี ซัง-ยี
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้อำนวยการสร้าง:   อี แจ-อู  ยุน ก็อน-ฮี  อัน ย็อง-อิน 
บริษัทผู้ผลิต:   สตูดิโอ เอส  Binge Works 
ออกอากาศ
เครือข่าย: เอสบีเอสทีวี
ออกอากาศ: 24 พฤศจิกายน ค.ศ. 2023 (2023-11-24) – 20 มกราคม ค.ศ. 2024 (2024-01-20)
ปีศาจของฉัน (เกาหลี: 마이 데몬) เป็นละครโทรทัศน์ผ่านสัญญาณต่อเนื่องเกาหลีใต้ นำแสดงโดย คิม ยู-จ็อง, ซง คัง, อี ซัง-อี และคิม แฮ-ซุก ออกอากาศตอนแรกทางเอสบีเอสทีวี เมื่อวันที่ 24 พฤศจิกายน 2023 ออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) นอกจากนี้ยังสามารถใช้งานได้สำหรับ สตรีมมิ่ง บน Netflix ในบางภูมิภาค
เรื่องย่อ

ซีรีส์นี้ถ่ายทอดเรื่องราวของการแต่งงานตามสัญญาระหว่างโดโดฮี (คิม ยูจอง) ที่ทายาทผู้ชั่วร้ายของกลุ่มบริษัทและจุง กูวอน (ซง คัง) ปีศาจที่สูญเสียพลังของเขาชั่วคราว การสูญเสียชั่วขณะนี้ทำให้พวกเขามีความสุขชั่วขณะหนึ่ง แต่ท้ายที่สุดก็นำไปสู่นรก
นักแสดง > หลัก

คิม ยู-จ็อง โดโดฮี
ซง คัง รับบทเป็น จุง กูวอน
ลี ซังอี รับบทเป็น จู ซอก-ฮุน
นักแสดง > นักแสดงสมทบ

คิม แฮซุก รับบทเป็น จู ชอน ซุก
คิม แท-ฮุนรับบทเป็น โน ซอก-มิน
ลี ยุน-จิ  รับบทเป็น โน ซูอัน
โจ ยอนฮี รับบทเป็น Kim Se-ra
โจ เฮจู รับบทเป็น Jin Ga-young
Kang Seung-ho รับบทเป็น Noh Do-kyung
ซอ จองยอน รับบทเป็น Shin Myeong-seo
Heo Jeong-do รับบทเป็น Park Bok-gyu
การผลิต > การคัดเลือกนักแสดง

เมื่อวันที่ 18 มกราคม 2566 มีรายงานว่าทั้งคู่ คิม ยู-จ็อง และ ซง คัง กำลังพิจารณาข้อเสนอเพื่อแสดงละคร
เมื่อวันที่ 14 เมษายน 2566 มีรายงานว่านักแสดงคนดังกล่าวลี ซัง-ยี ล่าสุดยืนยันการปรากฏตัวของเขาในละครและกำลังเตรียมถ่ายทำ
เพลงประกอบต้นฉบับ > ส่วนหนึ่งที่ 1

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Our night is more beautiful than your Day" (우리의 밤은 당신의 낮보다 아름답다) | Bae Young-jun | Bae Young-jun | NewJeans | 3:12 |
| 2. | "Our night is more beautiful than your Day" (우리의 밤은 당신의 낮보다 아름답다; Inst.) |   | Bae Young-jun |   | 3:12 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:24 |
เพลงประกอบต้นฉบับ > ส่วนที่ 2

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Whenever, Wherever" (그대가 있는 곳, 언제 어디든) | Lee Ki-hwan More | Lee Ki-hwan More Go Hyeong-eun | Roy Kim | 3:40 |
| 2. | "Whenever, Wherever" (그대가 있는 곳, 언제 어디든; Inst.) |   | Lee Ki-hwan More Go Hyeong-eun |   | 3:40 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:20 |
เพลงประกอบต้นฉบับ > ส่วนที่ 3

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "With You" | Hana | Tom and Jerry | Winter | 4:15 |
| 2. | "With You" (Inst.) |   | Tom and Jerry |   | 4:15 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 8:30 |
เพลงประกอบต้นฉบับ > ส่วนที่ 4

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Even If We Disappear" (우리 사라져도) | Kim Woon-jin Lee Seong-geun | Kim Woon-jin Lee Seong-geun | Dawn | 3:57 |
| 2. | "Even If We Disappear" (우리 사라져도; Inst.) |   | Kim Woon-jin Lee Seong-geun |   | 3:57 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:54 |
เพลงประกอบต้นฉบับ > ส่วนที่ 7

| ลำดับ | ชื่อเพลง | Artist | ยาว |
| --- | --- | --- | --- |
| 1. | "The way to lose you" | 10cm | 4:21 |
กำลังถ่ายทำ

การอ่านบทครั้งแรกจัดขึ้นในวันที่ 12 เมษายน พ.ศ. 2566
ผู้ชม

| ฤดูกาล | ฤดูกาล | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 10 | ตอนที่> 11 | ตอนที่> 12 | ตอนที่> 13 | ตอนที่> 14 | ตอนที่> 15 | ตอนที่> 16 | เฉลี่ย |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 8.03 | 6.57 | 8.29 | 7.38 | 6.67 | 8.33 | 8.45 | 8.78 | N/A | N/A | 7.88 | N/A | 7.52 | 7.53 | 7.11 | 7.27 | N/A |
การวัดผลผู้ชมดำเนินการทั่วประเทศโดย นีลเส็น เกาหลี
| ตอนที่> ตอนที่.ตอนที่ | วันที่ออกอากาศเดิม> วันที่ออกอากาศเดิม.วันที่ออกอากาศเดิม | ส่วนแบ่งผู้ชมโดยเฉลี่ย> นีลเส็น เกาหลี.ทั่วประเทศ | ส่วนแบ่งผู้ชมโดยเฉลี่ย> นีลเส็น เกาหลี.โซล | ส่วนแบ่งผู้ชมโดยเฉลี่ย> ทีเอ็นเอ็มเอส.ทั่วประเทศ |
| --- | --- | --- | --- | --- |
| 1 | 24 พฤศจิกายน 2023 | 4.5% (11th) | 5.1% (8th) | N/A |
| 2 | 25 พฤศจิกายน 2023 | 3.4% (20th) | 3.4% (19th) | 2.9% (20th) |
| 3 | 1 ธันวาคม 2023 | 4.2% (13th) | 4.4% (11th) | 3.5% (18th) |
| 4 | 2 ธันวาคม 2023 | 4.0% (14th) | 4.0% (16th) | 3.5% (18th) |
| 5 | 8 ธันวาคม 2023 | 3.4% (19th) | 3.6% (17th) | N/A |
| 6 | 9 ธันวาคม 2023 | 4.7% (9th) | 5.1% (5th) | N/A |
| 7 | 15 ธันวาคม 2023 | 4.5% (11th) | 5.2% (8th) | 3.8% (19th) |
| 8 | 16 ธันวาคม 2023 | 4.7% (13th) | 5.0% (12th) | N/A |
| 9 | 22 ธันวาคม 2023 | 4.2% (16th) | N/A | N/A |
| 10 | 23 ธันวาคม 2023 | 3.8% (18th) | N/A | N/A |
| 11 | 5 มกราคม 2024 | 3.7% (20th) | 3.9% (15th) |  |
| 12 | 6 มกราคม 2024 | 2.9% (23rd) | N/A |  |
| 13 | 12 มกราคม 2024 | 3.6% (17th) | 3.7% (14th) |  |
| 14 | 13 มกราคม 2024 | 3.4% (21st) | 3.7% (14th) |  |
| 15 | 19 มกราคม 2024 | 3.7% (17th) | 4.0% (13th) |  |
| 16 | 20 มกราคม 2024 | 3.5% (20th) | 3.7% (15th) |  |
| เฉลี่ย | เฉลี่ย | 3.9% | — | — |
 ในตารางด้านบน blue number' แสดงถึงคะแนนต่ำสุด และ red number' แสดงถึงคะแนนสูงสุด